text: [{"text_idx": "#000001", "text": "Hetta var ein tann lekrasta og deiligasta upplivingin eg nakranti\u0301\u00f0 havi roynt vi\u00f0 mi\u0301num vinkonum. At uppliva og njo\u0301ta so no\u0301gv, sum vit gj\u00f8rdu uppa\u0301 so stutta ti\u0301\u00f0, var serstakliga lekkurt. Hetta fara vit at royna fa\u0301a gj\u00f8rt minst eina fer\u00f0 um a\u0301ri fra\u0301 nu\u0301 av."}, {"text_idx": "#000002", "text": "Si\u0301\u00f0ani Hotel Brandan lat upp fyrr i\u0301 a\u0301r, havi eg hugsa\u00f0 og ynskt m\u00e6r at roynt hetta ny\u0301ggja vakra hotelli\u00f0. Eg haldi f\u00f8royingar sum heild duga illa at ra\u00f0feysta upplivingar i\u0301 egnum landi, og ta\u00f0 er avgj\u00f8rt naka\u00f0 sum vit eisini kunnu skriva undir uppa\u0301. Men hesufer\u00f0 valdu vit at taka avger\u00f0ina, at nu\u0301 skuldu vit uppliva eina go\u0301\u00f0a fri\u0301l\u00f8tu saman, i\u0301 okkara egna landi."}, {"text_idx": "#000005", "text": "At kunna njo\u0301ta samveru og v\u00e6lveru a\u0301 hesum sta\u0301siliga hotelli vi\u00f0 vinkonunum, vi\u00f0 hentleikum so sum uttandura heitapottum, go\u0301\u00f0ari matstovu, vi\u0301nkjallara og mangt anna\u00f0, var veruliga eitt s\u00e6tt njo\u0301tilsi."}, {"text_idx": "#000006", "text": "A\u0301\u00f0renn vit skuldu bo\u0301ka\u00f0 okkum inn a\u0301 Brandan, fingu vit eitt upply\u0301sandi sms-bo\u00f0, har upply\u0301st var n\u00e6r heitipotturin og matstovan var kla\u0301r til okkum. Hetta var ein flott t\u00e6nasta at fa\u0301a, og gj\u00f8rdi eisini at vit allar blivu enn meira spentar."}, {"text_idx": "#000007", "text": "Ta\u0301 vit so komu til Brandan, fingu vit ein v\u00e6l smakkandi v\u00e6lkomsdrykk. Aftana\u0301 hetta fo\u0301ru vit i\u0301 heitapottin uttanfyri og ta\u00f0 var sera hugnaligt. Aftana\u0301 vit h\u00f8vdu veri\u00f0 har umlei\u00f0 ein ti\u0301ma, var sauna a\u0301 skra\u0301nni. Hetta var ein deilig byrjan uppa\u0301 uppihaldi\u00f0, og so var ein deilig fimm r\u00e6ttar matskra\u0301 a\u0301 skra\u0301nni."}, {"text_idx": "#000008", "text": "Vit byrja\u00f0u i\u0301 vinkjallaranum, sum tit si\u0301ggja a\u0301 myndunum. Ta\u00f0 var sera go\u0301\u00f0 t\u00e6nasta og maturin var fyrstafloks. Vit so\u0301tu millum 3.000 vi\u0301nfl\u00f8skur og tey h\u00f8vdu valt akkura\u0301t t\u00e6r, i\u00f0 passa\u00f0u best til okkara mat."}, {"text_idx": "#000009", "text": "Morgunmatur vi\u00f0 bestu go\u0301\u00f0sku \u2013 hetta er teirra slogan og eg kann bert taka undir vi\u00f0 ti\u0301. Vit allar vo\u0301ru sera n\u00f8gdar og hildu ta\u00f0 smakka\u00f0i avbera v\u00e6l. Alt var eisini umhv\u00f8rvisvinarligt."}, {"text_idx": "#000010", "text": "Aftana\u0301 vit h\u00f8vdu eti\u00f0 morgunmatin var ti\u0301\u00f0 at byrja so sma\u0301tt dagligdagin aftur. Vit kundu bert siga, at hetta var ein fantastisk uppliving og vo\u0301ru sera n\u00f8gdar og gla\u00f0ar fyri alt. Vit kunnu heilt vi\u0301st geva teimum fy\u0301ra stj\u00f8rnur fyri uppihaldi. Hotel Brandan hevur avbera go\u0301\u00f0ar karmar til b\u00e6\u00f0i polterabend, jo\u0301lafrokost og m.a."}, {"text_idx": "#000012", "text": "Karis da\u0301mar v\u00e6l i\u0301verksetan, markna\u00f0arf\u00f8ring og branding. Si\u0301\u00f0ani da\u0301mar hon eisini v\u00e6l at blogga um mat og li\u0301vssti\u0301l. Hon hevur - saman vi\u00f0 \u00f8\u00f0rum - eisini veri\u00f0 vi\u00f0 til at stovna\u00f0 hesa si\u0301\u00f0u."}]